Dunaszerdahely Város a községi önkormányzatokról szóló 1990. évi 369. törvény 6.§ szerint összhangban a helyi önkormányzatok költségvetési szabályairól szóló 2004. évi 583. törvény és későbbi módosításaival a következő rendeletet alkotja:

**Dunaszerdahely Város 2012/26. sz. (2012. december 4.) általános érvényű rendelete a Dunaszerdahely területén működő jogi és természetes személyek-vállalkozók részére a városi költségvetésből nyújtandó pénzügyi támogatás feltételeiről**

**I.FEJEZET**

**1. cikk**

**Bevezető rendelkezések**

Jelen általános érvényű rendelet (továbbiakban „rendelet“) célja azon jogi és természetes személyek-vállalkozók részére a városi költségvetésből nyújtandó pénzügyi támogatás feltételeinek meghatározása, amelyek Dunaszerdahely Város területén állandó lakhellyel vagy székhellyel rendelkeznek, amelyek tevékenység végzési helye Dunaszerdahely Város területén található vagy a város lakói részére szolgáltatást nyújtanak, a jelen rendeletben meghatározott feltétele alapján.

**2. cikk**

**Értelmező rendelkezések**

1. Azon jogi és természetes személyek-vállalkozók részére, amelyek Dunaszerdahely Város területén állandó lakhellyel vagy székhellyel rendelkeznek, amelyek tevékenység végzési helye Dunaszerdahely Város területén található vagy a város lakói részére szolgáltatást nyújtanak, a város támogatást nyújthat az általános érdekű szolgáltatások, általános vagy közérdekű célok, és vállalkozások és foglalkoztatás támogatására.
2. Támogatásban nem részesülnek a politikai pártok, politikai egyesületek és ezek koalíciói.
3. Jelen rendelet értelmezésében az általános érdekű szolgáltatások:
4. egészségügyi ellátás nyújtása,
5. szociális segítség és humanitárius ellátás nyújtása,
6. szellemi és kulturális értékek alakítása, fejlesztése, megőrzése, újítása és népszerűsítése,
7. alapvető emberi és szabadság jogok védelme,
8. testnevelés oktatása, képzése és fejlesztése,
9. tudományos, műszaki és információs szolgáltatások kutatása és fejlesztése,
10. környezetvédelem és lakosság egészségvédelme és annak alakítása,
11. regionális fejlesztés és foglalkoztatás támogatására irányuló szolgáltatások,
12. lakhatás biztosítása, a lakás alap fejlesztése és fenntartása.
13. Jelen rendelet értelmezésében a közérdekű célok főként a szellemi és kulturális értékek védelme és fejlesztése, emberi jogok vagy egyéb humanitárius célok védelme és megvalósítása, környezet védelme és alakítása, természeti értékek megőrzése, egészségvédelem, gyermekek és az ifjúság jogainak védelme, tudomány, oktatás, testnevelés fejlesztése, egyedileg meghatározott humanitárius segély nyújtása olyan személyeknek vagy személyek csoportjának, akik természeti katasztrófa következtében segítségre szorulnak vagy életveszélybe kerültek.

**3. cikk**

**Támogatásban részesülő tevékenységek**

1. Jelen rendelet értelmében a támogatási pénzeszközöket a város a saját költségvetési bevételeiből különíti el.
2. A támogatási pénzeszközök terjedelmét jelen rendelet alapján az adott tárgyévre vonatkozóan a Képviselő-testület a felhasználási célok alapján határozza meg:
3. testnevelés és sport,
4. kulturális tevékenységek,
5. szociális segítség és humanitárius ellátás, egészségügyi ellátás nyújtása,
6. emberi jogok védelme, oktatása, képzése, kutatás, fejlesztés, információs szolgáltatások,
7. környezetvédelem és lakosság egészségvédelme, foglalkoztatás fejlesztése, lakásalap felújítás.
8. A Képviselő-testület minden évben az egyéb támogatásra irányuló polgármesteri alap pénzeszközeinek terjedelmét is meghatározza. A polgármesteri alappal a polgármester rendelkezik.
9. A kérelmező nem rendelkezik törvényből kifolyó joggal a támogatásra.
10. A pénzeszközök nyújtása a város éves költségvetési elszámolása részét képezi.
11. A támogatás nyújtása nem növelheti a város tartozását.

**4. cikk**

**Pályázati felhívás**

Dunaszerdahely Város az adott naptári évre vonatkozó költségvetés elfogadását követő 20 napon belül közzé teszi a pályázati felhívást a támogatási kérelem benyújtására (továbbiakban „felhívás“). Felhívás tartalmazza:

I. A programmal kapcsolatos általános információkat

II. A program megvalósításának keretein belül nyújtott pályázati támogatás pénzeszközeit

III. A pályázat elbírálását, támogatási kérelem jóváhagyását, támogatás felhasználását

IV. A támogatási kérelemmel kapcsolatos mellékletek jegyzékét

**II.FEJEZET**

***A testnevelés és sport, kulturális tevékenységek, szociális segítség és humanitárius ellátás, egészségügyi ellátás nyújtása, emberi jogok védelme, oktatása, képzése, kutatás, fejlesztés, információs szolgáltatások, környezetvédelem és lakosság egészségvédelme, foglalkoztatás fejlesztésére nyújtott támogatás***

**5. cikk**

**Támogatásnyújtás feltételei**

A támogatásnyújtás feltételei:

1. a határidőben benyújtott teljes kérelem és a szükséges mellékletek,
2. a kérelmezőnek nincs a várossal szembeni tartozása,
3. a kérelmező kiegyensúlyozott kapcsolata a város költségvetéséhez,
4. a kérelmező a támogatási elszámolási kötelezettségét az előző naptári évben, határidőben teljesítette.

**6. cikk**

**Támogatás mértéke**

A támogatás minimális értéke 150 euró és maximális értéke 3500 euró.

**7. cikk**

**Kérelem**

1. A támogatási kérelmet az előírt nyomtatvány szerint kell benyújtani, amelynek mintája jelen rendelet 1.sz. mellékletében található, és amelynek főként a következőket kell tartalmazni:
2. a kérelmező pontos megnevezése (cégjegyzék, vállalkozási vagy egyéb nyilvántartás szerinti),
3. a meghatalmazott képviselő családi és utóneve,
4. a kérelmező jogi formája (kereskedelmi társaság, polgári társulás, non-profit szervezet, jogi személyek érdekképviseleti szerve, alapítvány),
5. banki kapcsolat, bankszámlaszám,
6. az igényelt támogatás célja, mértéke, a tevékenység folytatásával kapcsolatos előrelátható költségek, a működés ideje és helye,
7. a konkrét feladatok, rendezvények vagy esemény rövid ismertetése, aprólékos költség- és a felhasznált pénzeszközökről szóló kimutatás,
8. a város részvételi formája az adott konkrét feladat, esemény során (pl. társszervező, védnök, tiszteletbeli vendég stb.) a kérelmező nyilatkozata a város népszerűsítésének formájáról - bemutatni azon anyagokat, melyeken a következő szöveg kerül feltüntetésre: „a rendezvényt/eseményt“ a város támogatta (pl. a sajtóban, a médiában, a díszítésen stb.),
9. kérelem indokolása,
10. a kérelmező nyilatkozat, hogy nincs a várossal szembeni tartozása,
11. a kérelmező becsületbeli nyilatkozata, hogy nem áll csőd- vagy felszámolási eljárás alatt, és hogy nem vezetnek vele szemben végrehajtási eljárást,
12. cégkivonat, esetleg vállalkozási engedély vagy működési engedély és a társaság, ill. szervezet alapelvei,
13. a meghatalmazott személy családi és utóneve, funkciója és aláírása.
14. A kérelmező a kérelmét a Városi hivatalban, a felhívásban megadott határidőn belül érvényesítheti.
15. Egy költségvetési éven belül a kérelmező csak egy tervre vonatkozó támogatás iránti kérelmet nyújthat be.

**8. cikk**

**Támogatásnyújtás folyamata**

1. A Városi Hivatal illetékes osztálya, amely azon alap kezelője, amelyből a támogatást nyújtják, előzetesen és operatívan értékeli a beérkezett kérelmeket, azok alaki és anyagi tartalmát a felhívásban feltüntetett feltételek alapján. A hiányos kérelmek elbírálási folyamatból való kizárását javasolhatja.
2. Az alapvető alaki és tartalmi hiányosságokkal rendelkező kérelmeket a Képviselő-testület adott területen illetékes bizottsága bírálja el. A nem teljes és a megadott határidőn túl beadott kérelmeket az elbírálási folyamatból kizárja.
3. A támogatásnyújtásról a következő szervek határoznak:
4. a Képviselő-testület bizottsága 1000 euróig,
5. 1000 euró felett a Képviselő-testület.
6. A Városi Hivatal illetékes osztálya, amely azon alap kezelője, amelyből a támogatást nyújtják, írásban értesíti 15 napon belül a kérelmezőket az elbírálási eljárás végeredményéről és a kiválasztott kérelmezőkkel megköti a támogatási szerződést.
7. A kérelmező nem rendelkezik törvényből kifolyó joggal a támogatásra.
8. A támogatásnyújtás megítélésére nem vonatkozik a közigazgatási eljárásról szóló törvény.
9. Ha az év folyamán a város költségvetéséből következő pénzügyi eszközök állnak rendelkezésre a támogatásokra, akkor újabb időpontok kerülnek kiírásra a pályázatok benyújtására.

**9. cikk**

**Támogatás felhasználási célja**

1. A pályázat megvalósításával kapcsolatos költségeknek minősülnek főként:
2. utazási költségek,
3. étkezési költségek,
4. bérek,
5. elvezetett adó, biztosítási alapok járulékai, balesetbiztosítási járulék,
6. anyag,
7. szolgáltatás.
8. A tőke kiadások csak kivételes esetekben fogadhatóak el.

**10. cikk**

**Támogatási szerződés**

1. A támogatás nyújtásáról írásbeli szerződést kell kötni. A szerződés tartalmazza főként: a támogatás mértékét és felhasználás módját, felhasználási célját, támogatás csökkentésnek feltételeit, szerződésszegési szankciókat.

**11. cikk**

**Elszámolás**

1. A támogatásban részesülő köteles a kapott támogatást az adott költségvetési évben felhasználni, legkésőbb az adott naptári év 12.31-ig.
2. A kérelmező köteles a felhasznált támogatásról éves elszámolást benyújtani a város részére, a rendelet 2. sz. mellékletében található nyomtatvány szerint (továbbiakban „elszámolási jelentés“) legkésőbb a támogatás nyújtását követő tárgyév január 15-ig.
3. Az elszámolásnak tartalmaznia kell az elszámolási jelentést a terv megvalósításához való, a kérelmező általi hozzájárulás összegét és a könyvelési okiratok másolatát, melyek a felhasználást bizonyítják.
4. A támogatásban részesülő köteles a támogatás fel nem használt pénzeszközeit legkésőbb a következő tárgyév január 15-ig visszafizetni a város számlájára. Végezetül köteles jelentést küldeni a fel nem használt támogatás visszafizetéséről.
5. Abban az esetben, ha a támogatásban részesülő megszegi a támogatás szerződésben foglalt célnak megfelelő felhasználását, akkor a város írásbeli felszólításának kézbesítésétől számított 30 napon belül köteles a támogatás egész összegét a városnak visszafizetni. A támogatást nyújtó jogosult a támogatás összegénél visszafizetését kérni, abban az esetben, ha a támogatásban részesülő nem tartja be a támogatás felhasználásáról szóló elszámolás benyújtására előírt határidőt.
6. Az elszámolással kapcsolatos kötelezettségek betartásáért a város azon alapjának a kezelője a felelős, amely a támogatást nyújtja.
7. Az adott költségvetési évben nyújtott támogatásokról szóló könyvelés összefoglalóját az alap kezelője nyújtja be a Városi Hivatal, pénzügyi és vagyon-nyilvántartási főosztályának a következő felosztás szerint: támogatásban részesülő, támogatás célja, támogatás összege, támogatás felhasználása, maradék, a fel nem használt támogatás visszafizetésnek időpontja.
8. A helyi önkormányzatok költségvetési szabályairól szóló 2004. évi 583. törvény és későbbi módosításai alapján a város kizárólagos joga a támogatás célnak megfelelő felhasználásának ellenőrzése.

**III.FEJEZET**

**12. cikk**

**Lakásalap felújítási támogatása**

1. A város támogatást nyújt a lakóházak szisztematikus hőszigetelése esetén lakóegységenként 332 euró összegig, vagy az egész lakóház esetében 10.000 euró összegig. A város központjában található egyes területek esetében előnyösen lehet támogatást nyújtani a Képviselő-testület által meghatározott összegig. A támogatás a város adott tárgyévi költségvetésében meghatározott a panelprogramra elkülönített pénzügyi eszközök terjedelmében nyújtható a következő feltételek alapján.
2. A támogatás kérelmezője az olyan lakóház kezelője (jogi személy) lehet, amely legalább 12 lakóegységgel rendelkezik és Dunaszerdahely területén található, ha
3. a kérelmező benyújtja a hőszigetelésre vonatkozó jogerős építési engedélyt, amelyet a támogatási kérelem benyújtásának évében adtak ki, viszont ebben az időben még a használatbavételi engedély nem került kiadásra,
4. a lakóházban található összes lakás tulajdonosának illetve bérlőjének/albérlőjének a támogatási kérelem benyújtásáig nincs a várossal szembeni tartozása

ba) lakásadó

bb) települési hulladékkezelési közszolgáltatási díj

bc) ebadó

tekintetében.

1. A kérelmező köteles az építési munkálatok megvalósítása során betartani a területrendezésről és építési eljárásrendről szóló 1967. évi 50. törvény (építési törvény) rendelkezéseit és egyben köteles betartani a város az épületek külső kinézetére vonatkozó elvárásait is.
2. A támogatási kérelmet a pénzügyi és vagyon-nyilvántartási főosztálynak kell benyújtani, amelynek tartalmazni kell a kérelmező megnevezését és székhelyét, a lakóházakban található lakóegységek számát, azonosító számot, adó-azonosítószámot, banki kapcsolatot és számlaszámot.
3. A kérelmező a kérelemhez mellékeli:
4. a hőszigetelési tervdokumentációt,
5. a hőszigetelés költségvetését,
6. jogerős építési engedélyt,
7. tulajdoni lapot és a helyszínrajz másolatát,
8. cégkivonatot vagy egyéb nyilvántartási kivonatot,
9. igazolást arról, hogy a lakás tulajdonosoknak illetve bérlők/albérlőknek nincs tartozása a várossal szemben a lakásadó, települési hulladékkezelési közszolgáltatási díj, ebadó tekintetében,
10. a lakóházakban (ténylegesen) lakó személyek jegyzékét lakóegységenként,
11. a kérelmező nyilatkozatát, hogy részt vesz a Városi Hivatal az adott lakóház  lakóbizalmijának közreműködésével annak megállapításában, hogy ténylegesen kik laknak az adott lakóházban,
12. a pénzügyi intézmény igazolása a számla vezetéséről a számlaszám feltüntetésével.
13. Azzal a kérelmezővel, aki részére a támogatást jóváhagyták, támogatási megállapodás megkötésére kerül sor.
14. A város csak a jogerős használatbavételi engedély benyújtása után nyújt támogatást, amely alapján feltehető, hogy a város az épület külső kinézetétére vonatkozó elvárásait teljesítik. A város elállhat a támogatási megállapodástól abban az esetben, ha a kérelmező megszegi jelen rendelet 12. cikkében meghatározott kötelezettségeit.
15. A támogatást legkésőbb az adott naptári év, melyben jóváhagyásra került, 12.31-ig fel kell használni.
16. Az (1) bek. szerint támogatás felhasználásról legkésőbb az adott naptári év 12.15-ig elszámolást kell készíteni.

**IV.FEJEZET**

**13. cikk**

**Hatályon kívül helyező és befejező rendelkezések**

1. Jelen rendelet vonatkozik a hatályba lépése előtt, a város költségvetéséből nyújtott támogatásokra is.
2. Hatályon kívül helyeződik:

Dunaszerdahely Város 2009/5. számú (2009. május 12.) általánosan kötelező érvényű rendelete a Dunaszerdahely területén működő jogi és természetes személyek- vállalkozók részére a városi költségvetésből nyújtandó pénzügyi támogatás feltételeiről és későbbi módosításai,

A Dunaszerdahely Város területén található  lakóházak hőszigetelésére nyújtott támogatás feltételeiről szóló alapelvek, melyeket a város Képviselő-testülete 2012. június 29-én hagyott jóvá.

1. E rendelet 2013. január 1.-jén lép hatályba.

Kelt, Dunaszerdahely 2012. december 4.

JUDr. Hájos Zoltán

 polgármester

A Képviselő-testület ezen általános érvényű rendeletét a 2012.12.04. testületi ülésén hozta.

Az általános érvényű rendelet javaslata a lakosság értesítése érdekében a városi hivatal hirdetőtábláján és internetes honlapján 2012.11.13-án lett közzé téve.

Az elfogadott általános érvényű rendelet a városi hivatal hirdetőtábláján és internetes honlapján 2012.12.10-én lett közzé téve.

Ezen általános érvényű rendelet 2013.1.1-jén lép hatályba